**PROJEKTS**

2024.gada \_\_. \_\_\_\_\_\_\_\_\_\_\_ Lēmums Nr. \_\_\_\_

**Par grozījumiem Daugavpils domes 2015.gada 13.augusta saistošajos noteikumos Nr.33 "Ēdināšanas izdevumu kompensēšana izglītojamajiem pirmsskolas izglītības iestādēs"**

Pamatojoties uz Pašvaldību likuma 44.panta otro daļu, Izglītības likuma 17.panta trešās daļas 11.punktu, ņemot vērā Daugavpils valstspilsētas pašvaldības domes (turpmāk - Dome) Izglītības un kultūras jautājumu komitejas 2024.gada \_\_\_.\_\_\_\_\_\_\_\_\_ atzinumu, Domes Finanšu komitejas 2024.gada \_\_\_.\_\_\_\_\_\_\_\_\_ atzinumu,

**Dome nolemj:**

1. Apstiprināt Domes 2024.gada \_\_\_.\_\_\_\_\_\_\_\_ saistošos noteikumus Nr.\_\_\_ “Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs””.
2. Uzdot Daugavpils valstspilsētas pašvaldības (turpmāk – Pašvaldība) iestādes “Daugavpils pašvaldības centrālā pārvalde” struktūrvienībām - Centralizētajai grāmatvedībai sadarbībā ar Juridisko departamentu izstrādāt kārtību, kādā piešķir un izlieto pašvaldības budžeta līdzekļus izglītojamo ēdināšanai un iesniegt to apstiprināšanai Pašvaldības izpilddirektorei.

Pielikumā: Domes 2024.gada \_\_\_.\_\_\_\_\_\_\_\_ saistošie noteikumi Nr.\_\_\_ “Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”” un to paskaidrojuma raksts.

Domes priekšsēdētājs                                                       A.Elksniņš

**PROJEKTS**

APSTIPRINĀTI

ar Daugavpils valstspilsētas pašvaldības

domes 2024.gada \_\_\_.\_\_\_\_\_\_\_\_

lēmumu Nr.\_\_\_

**Daugavpils valstspilsētas pašvaldības domes 2024.gada \_\_.\_\_\_\_\_\_\_\_ saistošie noteikumi Nr.\_\_\_ “Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs””**

*Izdoti saskaņā ar*

*Pašvaldību likuma 44.panta otro daļu,*

[*Izglītības likuma*](https://likumi.lv/ta/id/50759-izglitibas-likums)[*17.panta*](https://likumi.lv/ta/id/50759-izglitibas-likums#p17)*trešās daļas 11.punktu*

Izdarīt Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”, (2015, Nr. 169, 2018, Nr. 36, 2020, Nr. 182, 2021, Nr.100, 2023, Nr.117) šādus grozījumus:

1. Izteikt 3.punktu šādā redakcijā:

“3. Ēdināšanas izdevumi tiek kompensēti:

3.1. vienu mācību gadu (no 1.septembra līdz 31.maijam) izglītojamajiem, kas apgūst obligāto pirmsskolas izglītības programmu sagatavošanas grupā, kuru dzīvesvieta ir deklarēta Daugavpils valstspilsētas administratīvajā teritorijā;

3.2. pašvaldības pirmsskolas izglītības iestāžu grupās izglītojamajiem ar speciālām vajadzībām visā speciālās pirmsskolas izglītības apguves periodā;

3.3. pašvaldības pirmsskolas izglītības iestāžu visās vecuma grupās (sagatavošanas grupā līdz 31.maijam) izglītojamajiem no daudzbērnu ģimenēm, kuras izmanto valsts īstenoto atbalsta programmu "Latvijas Goda ģimenes apliecība "3+ Ģimenes karte"", ja izglītojamā deklarētā dzīvesvieta ir Daugavpils valstspilsētas administratīvajā teritorijā;

3.4. Ukrainas civiliedzīvotājiem, kuriem ir noteikts tiesiskais statuss Latvijā un ziņas iekļautas un aktualizētas Fizisko personu reģistrā [Ukrainas civiliedzīvotāju atbalsta likuma](https://likumi.lv/ta/id/330546-ukrainas-civiliedzivotaju-atbalsta-likums) [5.pantā](https://likumi.lv/ta/id/330546-ukrainas-civiliedzivotaju-atbalsta-likums#p5) noteiktajā kārtībā, un ja izglītojamā izmitināšanas adrese ir Daugavpils valstspilsētas administratīvajā teritorijā. Sagatavošanas grupā izdevumi tiek kompensēti līdz 31.maijam.”.

2. Izteikt 5.punktu šādā redakcijā:

“5. Ēdināšanas izdevumu kompensēšanai izglītojamā likumiskais pārstāvis iesniedz iesniegumu Daugavpils valstspilsētas pašvaldības pirmsskolas izglītības iestādē, kuru apmeklē izglītojamais.”.

Daugavpils valstspilsētas pašvaldības

domes priekšsēdētājs  A.Elksniņš

**PROJEKTS**

**Daugavpils valstspilsētas pašvaldības domes 2024.gada \_\_\_.\_\_\_\_\_\_\_\_ saistošo noteikumu Nr.\_\_ “Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Daugavpils valstspilsētas pašvaldības (turpmāk – pašvaldība) dome ir izvērtējusi Daugavpils domes 2015.gada 13.augusta saistošos noteikumus Nr. 33 “Ēdināšanas izdevumu kompensēšana izglītojamajiem pirmsskolas izglītības iestādēs” un sagatavojusi to grozījumus.  Pašvaldību likuma 44.panta otrajā daļa noteikts, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.  Saskaņā ar Izglītības likuma 17.panta trešās daļas 11.punktu, pašvaldība rūpējas par izglītojamo profilaktisko veselības aprūpi un nodrošina pirmo palīdzību tās padotībā esošajās izglītības iestādēs Ministru kabineta noteiktajā kārtībā, kā arī nosaka tos izglītojamos, kuru ēdināšanas izmaksas tā sedz.  Izvērtējot pašvaldības budžeta iespējas un saistības sociālo tiesību jomā, pašvaldība, īstenojot brīvprātīgo funkciju, sniegs atbalstu, kompensējot ēdināšanas izdevumu 100% apmērā šo saistošo noteikumu 3.punktā norādītajām izglītojamo kategorijām, tādējādi samazinot pašvaldības budžeta izdevumu daļu.  Pēc izglītojamo obligātās pirmsskolas izglītības programmas apgūšanas izglītojamajiem, kuri turpinās apmeklēt pirmsskolas izglītības iestādes vasaras periodā, netiks kompensēti ēdināšanas izdevumi no pašvaldības budžeta. Tādējādi vasaras periodā tiek plānots samazināt grupu skaitu pirmsskolas izglītības iestādēs, nodrošinot pirmsskolas izglītības iestāžu darbinieku racionālu darba organizēšanu un atvaļinājumu grafiku izpildi. |
| 1. Fiskālā ietekme uz pašvaldības budžetu | Provizoriski tiek plānots samazināt pašvaldības budžeta izdevumu daļu 40000 *euro* apmērā.  2024.gadā obligāto pirmsskolas izglītību apgūs 563 izglītojamie, kuriem vasaras periodā netiks kompensēti ēdināšanas izdevumi, ja izglītojamie turpinās apmeklēt pirmsskolas izglītības izstādi. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Ietekme uz vidi, uzņēmējdarbības vidi un konkurenci – saistošie noteikumi neietekmē šīs jomas. |
| 1. Ietekme uz administratīvajām procedūrām un to izmaksām | Saistošo noteikumu projekts nemaina administratīvās procedūras. |
| 1. Ietekme uz pašvaldības funkcijām un cilvēkresursiem | Saistošo noteikumu izpilde neietekmēs pašvaldībai pieejamos cilvēkresursus, un tie tiks īstenoti esošo funkciju un resursu ietvaros. |
| 1. Informācija par izpildes nodrošināšanu | Saistošo noteikumu izpildē nav paredzēta jaunu institūciju izveide, esošo likvidācija vai reorganizācija.  Pašvaldības pirmsskolas izglītības iestādes sadarbībā ar pašvaldības iestādi “Daugavpils pašvaldības centrālā pārvalde” nodrošinās saistošo noteikumu izpildi. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz to, kas ir vajadzīgs minētā mērķa sasniegšanai.  Pašvaldības rīcība ir atbilstoša šā brīža ekonomiskai un sociālai situācijai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2024.gada 24.janvāra līdz 2024.gada 7.februārim. Par saistošo noteikumu projektu viedokļi netika saņemti. |

Daugavpils valstspilsētas pašvaldības

domes priekšsēdētājs  A.Elksniņš